Na podlagi 58. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E, [40/12](http://www.uradni-list.si/1/objava.jsp?sop=2012-01-1700) – ZUJF, [158/20](http://www.uradni-list.si/1/objava.jsp?sop=2020-01-2765) – ZIntPK-C, [203/20](http://www.uradni-list.si/1/objava.jsp?sop=2020-01-3772) – ZIUPOPDVE, [202/21](http://www.uradni-list.si/1/objava.jsp?sop=2021-01-4069) – odl. US in [3/22](http://www.uradni-list.si/1/objava.jsp?sop=2022-01-0014) – ZDeb, v nadaljevanju ZJU)

**Mestna občina Nova Gorica**, Trg Edvarda Kardelja 1, 5000 Nova Gorica,

objavlja javni natečaj za zasedbo prostega uradniškega delovnega mesta

# »VIŠJI SVETOVALEC ZA UREJANJE PROSTORA IN URBANIZEM« v Službi za okolje in prostor Oddelka za okolje, prostor in javno infrastrukturo Mestne občine Nova Gorica

Poleg splošnih pogojev za zaposlitev, ki jih določajo splošni delovno pravni predpisi morajo kandidati, ki se bodo prijavili na prosto delovno mesto, izpolnjevati naslednje pogoje:

* najmanj visokošolsko strokovno izobraževanje (prejšnje) / visokošolska strokovna izobrazba (prejšnja) ali najmanj visokošolsko strokovno izobraževanje (1. bolonjska stopnja) / visokošolska strokovna izobrazba (1. bolonjska stopnja) ali najmanj visokošolsko univerzitetno izobraževanje (1. bolonjska stopnja) / visokošolska univerzitetna izobrazba (1. bolonjska stopnja);
* najmanj 5 let delovnih izkušenj;
* strokovni izpit iz upravnega postopka (v kolikor ga izbrani kandidat nima, ga mora opraviti v zakonsko določenem roku);
* izpolnjevanje pogojev za občinskega urbanista, kot jih določa zakon, ki ureja področje urejanja prostora;
* opravljeno obvezno usposabljanje za imenovanje v naziv (v kolikor ga izbrani kandidat nima, ga mora opraviti v zakonsko določenem roku);
* znanje uradnega jezika;
* državljanstvo Republike Slovenije;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo ali visoko strokovno izobrazbo s specializacijo oziroma magisterijem znanosti (prejšnjim) ali magistrsko izobrazbo (druga bolonjska stopnja).

Šteje se, da pogoje za občinskega urbanista izpolnjuje oseba, ki v skladu z zakonom, ki ureja področje urejanja prostora, izpolnjuje pogoje za pooblaščenega arhitekta ali pooblaščenega prostorskega načrtovalca v skladu s predpisi, ki urejajo arhitekturno in inženirsko dejavnost ali oseba, ki je lahko vpisana v seznam občinskih urbanistov po 335. členu ZUreP-3 (Uradni list RS, št. 199/21, 18/23 – ZDU-1O, 78/23 – ZUNPEOVE, 95/23 – ZIUOPZP in 23/24).

Pri izbranem kandidatu se bo preverjalo, ali ima opravljen strokovni izpit iz upravnega postopka. V nasprotnem primeru bo moral izbrani kandidat strokovni izpit iz upravnega postopka v skladu z 31. členom Zakona o splošnem upravnem postopku (Uradni list RS št. 24/2006-UPB2, 105/2006-ZUS-1, 126/2007, 65/2008, 8/2010, 82/13, 175/20 – ZIUOPDVE in 3/22 – ZDeb), opraviti najkasneje v treh mesecih od sklenitve delovnega razmerja.

Pri izbranem kandidatu se bo preverjalo, ali ima opravljeno usposabljanje za imenovanje v naziv. V nasprotnem primeru bo moral izbrani kandidat najpozneje v enem letu od sklenitve pogodbe o zaposlitvi, opraviti usposabljanje, na katero ga bo napotil predstojnik, v skladu s prvim odstavkom 89. člena Zakona o javnih uslužbencih. Za kandidate, ki so opravili strokovni izpit za imenovanje v naziv skladno z določbami ZJU in/ali so se udeležili priprav na strokovni izpit za imenovanje v naziv, se lahko šteje, da izpolnjujejo pogoj obveznega usposabljanja po 89. členu ZJU.

Naloge, ki se opravljajo na razpisanem delovnem mestu:

* organiziranje medsebojnega sodelovanja in usklajevanja dela in sodelovanja z drugimi organi;
* sodelovanje pri oblikovanju sistemskih rešitev in drugih najzahtevnejših gradiv s področja urejanja prostora;
* samostojna priprava zahtevnih analiz, razvojnih projektov, informacij, poročil in drugih zahtevnih gradiv s področja urejanja prostora;
* opravljanje nalog občinskega urbanista v skladu z zakonom, ki ureja področje urejanja prostora;
* vodenje in odločanje v zahtevnih upravnih postopkih;
* vodenje najzahtevnejših upravnih postopkov in samostojno opravljanje drugih zahtevnejših nalog;
* sodelovanje in priprava strokovnih podlag za izvedbo javnih naročil s področja dela;
* sodelovanje v projektnih timih;
* spremljanje zakonodaje s področja dela;
* samostojno opravljanje drugih najzahtevnejših nalog s področja dela in po naročilu predpostavljenega.

Izbrani kandidat bo delo na uradniškem delovnem mestu »višji svetovalec za urejanje prostora in urbanizem« opravljal v uradniškem nazivu »višji svetovalec II« z možnostjo napredovanja v uradniški naziv »višji svetovalec I«. Izbrani kandidat bo sklenil pogodbo o zaposlitvi za uradniško delovno mesto »višji svetovalec za urejanje prostora in urbanizem«, in sicer za nedoločen čas, s polnim delovnim časom in trimesečnim poskusnim delom. Začetni plačni razred za navedeno delovno mesto je 38. Osnovna plača na podlagi plačne lestvice znaša 2.030,17 EUR bruto. Izbrani kandidat bo delo opravljal v prostorih Mestne občine Nova Gorica, Trg Edvarda Kardelja 1, Nova Gorica.

Prijava mora biti **obvezno oddana na obrazcu »Vloga za zaposlitev«**, ki je sestavni del javnega natečaja in mora vsebovati:

1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena;
2. pisno izjavo o izpolnjevanju pogoja glede zahtevanih delovnih izkušenj, z opisom vseh dosedanjih zaposlitev, v katerem kandidat navede datum (dan, mesec in leto) sklenitve in datum (dan, mesec in leto) prekinitve delovnega razmerja pri posameznemu delodajalcu, ter kratko opiše delo, ki ga je pri tem delodajalcu opravljal ter navede kakšna je bila zahtevana stopnja izobrazbe za opravljanje tega dela;
3. pisno izjavo o opravljenem strokovnem izpitu iz upravnega postopka (če ga je kandidat opravil);
4. pisno izjavo o izpolnjevanju pogojev za občinskega urbanista, kot jih določa zakon, ki ureja področje urejanja prostora;
5. pisno izjavo o opravljenem usposabljanju za imenovanje v naziv (če ga je kandidat opravil);
6. pisno izjavo o znanju uradnega jezika;
7. pisno izjavo kandidata, da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

1. izjavo, da za namen tega natečajnega postopka dovoljuje upravi Mestne občine Nova Gorica pridobitev podatkov iz 7. točke iz uradne evidence. V primeru, da kandidat s pridobitvijo podatkov iz uradne evidence ne soglaša, bo moral sam predložiti ustrezna dokazila.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

Kandidat vloži prijavo v pisni obliki na priloženem obrazcu »**Vloga za zaposlitev**«, ki jo pošlje v zaprti ovojnici z označbo: »javni natečaj – višji svetovalec za urejanje prostora in urbanizem, sklic na številko: 1100-0018/2024« na naslov Mestna občina Nova Gorica, Trg Edvarda Kardelja 1, 5000 Nova Gorica, in sicer v roku 8 dni po objavi javnega natečaja na spletni strani Mestne občine Nova Gorica ter Zavodu RS za zaposlovanje. Če je prijava poslana po pošti, se šteje, da je pravočasna, če je oddana na pošto priporočeno, in sicer najkasneje zadnji dan roka za prijavo. Za pisno obliko prijave se šteje tudi elektronska oblika, poslana na elektronski naslov: [mestna.obcina@nova-gorica.si](mailto:mestna.obcina@nova-gorica.si) , pri čemer veljavnost prijave ni pogojena z elektronskim podpisom.

Obvestilo o končanem postopku javnega natečaja bo objavljeno na spletni strani [Mestne občine Nova Gorica](https://mestnaobcinang-my.sharepoint.com/personal/jan_drol_nova-gorica_si/Documents/Music/Downloads/www.nova-gorica.si).

Kandidati bodo o izidu javnega natečaja pisno obveščeni v zakonskem roku. O izbiri uradnika bo izdan sklep, ki bo vročen izbranemu kandidatu, ostalim kandidatom pa bo vročen sklep, da niso bili izbrani.

Informacije o izvedbi javnega natečaja daje Saša Pervanja, tel. št. 05/3350149, informacije o delovnem področju pa Erik Lasič, tel. št. 05/3350301.

V besedilu natečaja uporabljeni izrazi, zapisani v moški slovnični obliki, so uporabljeni kot nevtralni za ženske in moške.

Številka: 1100-0018/2024-1

Datum: 5. 11. 2024

Samo Turel

ŽUPAN